**2ο ΠΡΟΣΩΜΕΙΟΤΙΚΟ ΤΟΥΡΝΟΥΑ ΠΟΔΟΣΦΑΙΡΟΥ ΣΕΦΑΑ 2021**

**ΕΙΔΙΚΗ ΠΡΟΚΗΡΥΞΗ**

**ΆΡΘΡΟ 1**

**Δικαίωμα Συμμετοχής**

Το ηλεκτρονικό τουρνουά “TOP ELEVEN TOURNAMENT”, αφορά φοιτητές 1ου έτους της ΣΕΦΑΑ του ΕΚΠΑ, για το ακαδ. Έτος 2020-2021 , οι οποίοι παρακολουθούν το μάθημα «ΑΘΛΗΤΙΚΗ ΔΙΟΙΚΗΣΗ» και παίζουν μέσω των εικονικών ομάδων τους στο TOP ELEVEN. Στο τουρνουά μπορούν επίσης να πάρουν μέρος και όσοι από τους φοιτητές παρελθόντων ετών χρωστούν το μάθημα της «ΑΘΛΗΤΙΚΗΣ ΔΙΟΙΚΗΣΗΣ» του 1ου έτους. Απαραίτητη προϋπόθεση για τη συμμετοχή στο τουρνουά είναι η δημιουργία σελίδας στο facebook. Κάθε συμμετέχων/ουσα πρέπει να έχει αποδεχτεί τους όρους του τουρνουά.

**ΑΡΘΡΟ 2**

**Εποπτεία - Διοργάνωση Τουρνουά**

Το τουρνουά διεξάγεται με την αποκλειστική ευθύνη των φοιτητών/τριών της ειδικότητας της «Αθλητικής Διοίκησης» και των φοιτητών/τριών της ειδικότητας της «Ενόργανης Γυμναστικής» που παρακολουθούν το μάθημα «Οργάνωση Αθλητικών Αγώνων».

**ΑΡΘΡΟ 3**

**Δήλωση Συμμετοχής**

Η Δήλωση Συμμετοχής στο τουρνουά, θα γίνεται ηλεκτρονικά με τη συμπλήρωση φόρμας που είναι αναρτημένη στον ιστότοπο της σχολής και συγκεκριμένα στο e-class. Οι προθεσμίες δήλωσης συμμετοχής θα είναι από την Πέμπτη 18 Φεβρουαρίου, έως και την Κυριακή 28 Φεβρουαρίου. Τα στοιχεία που θα πρέπει να συμπληρώσουν οι φοιτητές/τριες είναι: το ονοματεπώνυμο, το έτος σπουδών, ο αριθμός μητρώου, η ηλεκτρονική διεύθυνση (email) τους, η ονομασία στο facebook και το όνομα της ομάδας.

**ΑΡΘΡΟ 4**

**Διάρκεια Τουρνουά**

Η αγωνιστική περίοδος του τουρνουά ορίζεται από την Δευτέρα 1 Μαρτίου και λήγει Κυριακή 18 Απριλίου. Το τουρνουά αποτελείται από τέσσερις (4) φάσεις φιλικών αγώνων, οι οποίες εξηγούνται αναλυτικά στα επόμενα άρθρα.

**ΑΡΘΡΟ 5**

**Διαδικασία Διεξαγωγής**

Όλοι όσοι συμμετέχουν στο τουρνουά, κατευθύνονται, καθοδηγούνται και ελέγχονται από κάποιον υπεύθυνο, μέλος της οργανωτικής επιτροπής του τουρνουά. Ο υπεύθυνος, από την πλευρά της οργανωτικής επιτροπής, έρχεται σε επαφή με τους συμμετέχοντες που βρίσκονται υπό την ευθύνη του . Τους καλεί να γίνουν «φίλοι» στοfacebook, ώστε να μπορεί ο ένας να προσκαλεί τον άλλον σε φιλικό αγώνα. Ο υπεύθυνος κοινοποιεί στα μέλη για τα οποία είναι υπεύθυνος, τα εξής:

* Τη γενική προκήρυξη του τουρνουά
* Την ειδική προκήρυξη του τουρνουά
* Τους ομίλους του κάθε γκρουπ ή τα ζευγάρια που προκύπτουν από τις κληρώσεις
* Το αγωνιστικό πρόγραμμα
* Τα αποτελέσματα και τη βαθμολογία

Μετά την κοινοποίηση του προγράμματος, ο γηπεδούχος κάθε φορά σύμφωνα με το αγωνιστικό πρόγραμμα, θα προσκαλεί σε αγώνα τον φιλοξενούμενο (π.χ. Pirates – Tigers, προσκαλούν σε αγώνα οι Pirates).

**ΑΡΘΡΟ 6**

**Διάρθρωση του τουρνουά**

Όλοι οι συμμετέχοντες θα χωριστούν σε γκρουπ των 8 ομάδων μετά από κλήρωση. Για το κάθε γκρουπ θα υπάρχει ένας υπεύθυνος διοργανωτής. Μετά από κλήρωση οι οκτώ (8) ομάδες χωρίζονται σε δυο ομίλους των τεσσάρων (4). Οι αγώνες διεξάγονται ξεχωριστά σε κάθε όμιλο. Ακολουθεί κλήρωση ανάμεσα στις τέσσερις (4) ομάδες του ομίλου με βάση την οποία προκύπτει το αγωνιστικό πρόγραμμα της 1ης φάσης. Το πρόγραμμα των αγώνωνθα αποσταλεί εγκαίρως σε όλους τους συμμετέχοντες.

**1η ΦΑΣΗ**:

Στην πρώτη φάση των ομίλων, παίζουν όλοι με όλους (σύστημα pool ) με βαθμολογία. Επομένως ο ελάχιστος αριθμός αγώνων για κάθε ομάδα είναι τρεις. Στην επόμενη φάση συνεχίζουν μόνο οι πρώτοι των ομίλων, ενώ οι υπόλοιποι αποκλείονται.

**2η ΦΑΣΗ**:

Οι νικητές των δύο ομίλων που ανήκουν στο ίδιο γκρουπ, παίζουν μεταξύ τους, διπλούς αγώνες νοκ άουτ. Ο νικητής των αγώνων αυτών προκρίνεται στην επόμενη φάση, ενώ ο ηττημένος αποκλείεται από τη συνέχει του τουρνουά.

**3η ΦΑΣΗ:**

Όλοι οι νικητές των γκρουπ μπαίνουν στην κλήρωση για την 3η φάση, όπου οι αγώνες είναι διπλοί (ένας σε κάθε έδρα) και νοκ άουτ. Με τον ίδιο τρόπο οι νικητές θα συνεχίζουν μέχρι να φτάσουμε στους ημιτελικούς.

**4η ΦΑΣΗ -ΤΕΛΙΚΗ**

 Πρόκειται για την τελική φάση του τουρνουά, στην οποία θα φτάσουν τέσσερις (4) ομάδες. Στη φάση αυτή μετά από κλήρωση θα προκύψουν τα ζευγάρια. Οι νικητές τον ημιτελικών προκρίνονται στο μεγάλο τελικό, ενώ οι ηττημένοι στον μικρό τελικό. Ο νικητής του μεγάλου τελικού ανακηρύσσεται πρωταθλητής και καταλαμβάνει τη 1η θέση, ο ηττημένος τη 2η θέση, ενώ ο νικητής του μικρού τελικού τη 3η θέση και ο ηττημένος τη 4η. Οι ημιτελικοί και οι τελικοί είναι μονοί αγώνες νοκ άουτ.

**ΑΡΘΡΟ 7**

**Πως επιτυγχάνεται η πρόκριση**

**7.1** Στην 1η φάση η πρόκριση επιτυγχάνεται με βάση τη συνολική βαθμολογία.

*Βαθμολογική κατάταξη ομάδων στη φάση των ομίλων*

Στο τουρνουά οι ομάδες βαθμολογούνται ως εξής:

* Νίκη ισούται με 3 βαθμούς
* Ισοπαλία ισούται με 1 βαθμό
* Ήττα ισούται με 0 βαθμούς

Οι ομάδες κατατάσσονται στον βαθμολογικό πίνακα με τη σειρά, σύμφωνα με το άθροισμα της βαθμολογίας τους. Σε περίπτωση ισοβαθμίας δύο ή περισσότερων ομάδων λαμβάνονται υπόψη κατά προτεραιότητα τα εξής κριτήρια:

* Η βαθμολογία των μεταξύ τους αγώνων
* Αν εξακολουθεί να υπάρχει ισοβαθμία, η διαφορά των γκολ (υπέρ-κατά)
* Αν συνεχίζεται η ισοβαθμία, υπερτερεί η ομάδα με τα περισσότερα γκολ (καλύτερη επίθεση)

Σε περίπτωση που δεν υπάρχει κάποια διαφορά με τα παραπάνω κριτήρια ισοβαθμίας τότε γίνεται κλήρωση.

**7.2** Σε διπλούς αγώνες νοκ άουτ (2η και 3η  φάση), ισχύουν κατά προτεραιότητα τα εξής κριτήρια:

* Η βαθμολογία των ομάδων στους δύο αγώνες
* η διαφορά των γκολ
* τα εκτός έδρας τέρματα
* Σε περίπτωση που σε όλα τα παραπάνω οι δύο ομάδες είναι ισόβαθμες, τότε εφόσον από το σύστημα δίνεται η δυνατότητα παίζεται παράταση ή πέναλτι. Αν για οποιοδήποτε λόγο δεν υπάρχει αυτή η δυνατότητα από το σύστημα τότε μετά από κλήρωση ακολουθεί και τρίτος αγώνας κοκ.

**7.3.** Σε περίπτωση ισοπαλίας σε μονό αγώνα νοκ άουτ (4η φάση-τελικοί), ο νικητής κρίνεται μετά από παράταση και αν χρειαστεί πέναλτι. Σε περίπτωση που στην ηλεκτρονική πλατφόρμα δεν υπάρξει αυτόματη παράταση ή πέναλτι, τότε ο αγώνας επαναλαμβάνεται την επόμενη μέρα, με γηπεδούχο τον φιλοξενούμενο του πρώτου αγώνα. Αν και πάλι δεν προκύψει νικητής πάμε σε τρίτο αγώνα κ.ο.κ, μέχρι την ανάδειξη κάποιου νικητή. Οι γηπεδούχοι στους δύο τελικούς (μικρό και μεγάλο) προκύπτουν μετά από κλήρωση.

**ΑΡΘΡΟ 8**

**Επικύρωση Αγώνων**

Για να επικυρωθούν οι αγώνες από την διοργανώτρια αρχή, οι νικητές κάθε αγώνα ή οι γηπεδούχοι σε περίπτωση ισοπαλίας στην 1η φάση, πρέπει να αποστείλουν υποχρεωτικά εικόνα από το αποτέλεσμα του κάθε αγώνα που πραγματοποιούν (π.χ. μέσω Screenshot ή Print Screen), μέσω της ομαδικής συνομιλίας του συντονιστή-υπευθύνου τους. Σε διαφορετική περίπτωση ο αγώνας δεν επικυρώνεται, μέχρι να αποσταλούν τα αποτελέσματα.

* Σε περίπτωση υπαιτιότητας για τη μη διεξαγωγή αγώνα από έναν εκ των συμμετεχόντων, η διοργανώτρια αρχή διατηρεί το δικαίωμα επικύρωσης του αγώνα υπέρ του αντιπάλου του με σκορ 3 – 0.
* Σε περίπτωση μη διεξαγωγής αγώνα με ταυτόχρονη υπαιτιότητα και των δύο ομάδων, τότε μηδενίζονται και οι δύο.
* Σε περίπτωση που ο αγώνας δεν μπορεί να διεξαχθεί λόγω υπαιτιότητας της πλατφόρμας, δίνεται 24ωρη αναβολή. Αν ο αγώνας δεν μπορεί και πάλι να διεξαχθεί η οργανωτική επιτροπή διατηρεί το δικαίωμα να αποφασίσει κατά περίπτωση για την τύχη του αγώνα.

**ΑΡΘΡΟ 9**

**Ειδικές διατάξεις**

Ανάλογα με τον αριθμό των συμμετοχών, η διοργανώτρια αρχή μπορεί κατά περίπτωση να προβεί σε προκριματικούς αγώνες για την είσοδο ομάδων σε γκρουπ, ώστε ο αριθμός που προκύπτει να διαιρείται ακριβώς με το 8.

Επίσης κατά την 3η φάση η διοργανώτρια αρχή μπορεί κατά περίπτωση να προβεί είτε σε προκριματικούς αγώνες, είτε μετά από κλήρωση να ορίσει κάποιες ομάδες που θα προκριθούν σε επόμενο γύρο χωρίς αγώνες, ή να δώσει το δικαίωμα πρόκρισης σε κάποιους καλύτερους δεύτερους των γκρουπ, ώστε να συμπληρωθεί ακριβώς ο αριθμός 128 ή 64, ή 32 κλπ.

**ΑΡΘΡΟ 10**

**Η διοργανώτρια αρχή του Τουρνουά**

α) υποχρεούται να παράσχει στους συμμετέχοντες όλες τις απαραίτητες πληροφορίες και να τους ενημερώνει εγκαίρως για όλες τις εξελίξεις, τροποποιήσεις, αλλαγές κλπ.

β) υποχρεούται να τηρεί βαθμολογικό πίνακα και με βάση αυτόν να επικυρώνει την οριστική κατάταξη των ομάδων

γ) διατηρεί το δικαίωμα να προβεί σε αλλαγές των όρων της προκήρυξης, αν χρειαστεί, αφού έχει προηγηθεί ενημέρωση των συμμετεχόντων και

δ) υποχρεούται να επιλαμβάνεται όλων των θεμάτων που προκύπτουν και να επιλύει τυχόν προβλήματα.

Εκ μέρους της διοργανώτριας αρχής, οι συντονιστές του τουρνουά

Ειδικότητα ‘Οργάνωσης Διοίκησης Αθλητισμού’